tomron87/hebrew-wikipedia-sentences-corpus huggingface dataset:
במילות השיר, מתעמתת מרינה מול אויב עם גישת "אמרתי לך", כאשר היא שרה: "Oh my god / I think it's karma" ("אוי אלוהים / אני חושבת שזו קארמה").
בריטני ספנוס מהרולינג סטון הרגישה כי מרינה מתארת מיזוגיניה במילים, שכן ציינה כנושא נפוץ שנחקר בחלק ה-Fear של האלבום.
מבחינה מוזיקלית, "קארמה" הוא שיר פופ ובעל קצב בסגנון טרופי "ים תיכוני".
מרינה שרה בפלסט, ושירתה מלווה בכלים כמו מנדולינה ויוקולילי.
מבחינה סגנונית, הגרסה המקורית של השיר הייתה שונה מאוד בהשוואה לעריכה הסופית.
מרינה השוותה את המקור למוזיקה של להקת אן סינק האמריקאית והסבירה כי הגרסה המקורית הייתה מצוינת, אך לא התאימה לאלבום.
אימאן ח'לאלי מ-LA Excites הקדיש תשומת לב מיוחדת למילות השיר, וכתב שהן "הדגישו על האסרטיביות הלירית של מרינה".
אביגיל פירת' מ-The Line of Best Fit טענה כי הצליל של Love + Fear שונה בתכלית בהשוואה לשלושת האלבומים הקודמים שלה, אבל הודתה שהסאונד והמילים של "Karma" מזכירים את פרויקטיה הקודמים של הזמרת.
על אף שבן ניסן ממגזין Atwood כינה את השיר "קליט להחריד", הוא הרגיש שהטון ה"מאיים" שלו ירד בהשוואה לשיריה הקודמים של מרינה.
הגרסה האקוסטית של השיר נסקרה על ידי ריאנה בוכמן מ-WRBB, שפחות התרשמה מהשיר, וקבעה שהגרסאות החדשות של "Karma" ו-"Superstar" נשמעות כמו "עותקים אפרוריים של המקור", ובסופו של דבר העמיסו על Love + Fear (Acoustic), בו נכללו.
הקליפ לגרסה האקוסטית של "Karma" עלה לערוץ היוטיוב של מרינה ב-25 בספטמבר 2019. קליפ זה הוא השלישי מבין השלושה שיצאו לקידום Love + Fear (Acoustic), וצולמו במהלך השבוע האחרון של אוגוסט 2019. לפניו, יצאו קליפים ל-"Superstar" ו-"True".
כל שלושת הקליפים בוימו על ידי הצלם האמריקאי ניקו לאמר והופקו על ידי AJR Films.
בקליפ, לבושה מרינה כליצנית חצר בשחור-לבן.
ב-4 בספטמבר 2019 הופיעה מרינה כאורחת המוזיקלית ב-, שם ביצעה את "Karma" בהופעה חיה.
לדברי לייק שץ מ-Consequence of Sound, מטרת ההופעה בתוכנית הייתה קידום Love + Fear (Acoustic) בנוסף לאלבום ולסיבוב ההופעות בארצות הברית.
היא ראתה את ההופעה כיוצאת דופן, וכתבה כי מרינה "עלתה לבמה כאשר היא משדרת ביטחון עצמי", וכי נראה ש"ההפסקה בת ארבע השנים שהוקדשה לגילוי עצמי השתלמה".
השיר נכלל ברשימת הרצועות של סיבוב ההופעות הרביעי של מרינה, Love + Fear Tour, בשנת 2019. במהלך הלג הצפון אמריקאי של סיבוב ההופעות, בוצע "Karma" כחלק מקבוצת שירים, בהם השיר "I'm Not Hungry Anymore" שאמור היה להיכלל באלבומה Froot, הסינגל משנת 2010, והרצועה "No More Suckers" מ-Love + Fear.
ח'לאלי, שסקר את הופעתה מרינה בתיאטרון היווני בלוס אנג'לס, תיאר את הביצוע שלה ל-"Karma" כאחת מנקודות השיא של הלילה וכ"לא מאכזב".
ג'ק פטרסון – כתיבה, הפקה, מיקסינג
מארק ראלף – הפקה, גיטרה, מנדולינה, מיקסינג, יוקלילי
רוס פורטון – עוזר הנדסה
הקרדיטים שלהלן לקוחים מערוץ היוטיוב של מרינה.
AJR Films – חברת הפקה
דניס היינס – עוזר הפקה
קיילב בוילס – עוזר הפקה
אזור תאריך פורמט חברת תקליטים מקור ארצות הברית 29 באוגוסט 2019 הזרמת מוזיקה אטלנטיק
Karma Police (בעברית: משטרת הקארמה) הוא שיר של להקת הרוק האלטרנטיבי האנגלית רדיוהד, שיצא לאור ב-25 באוגוסט 1997, כסינגל השני מתוך אלבום האולפן השלישי שלהם, OK Computer (1997).
השיר הגיע למקום הראשון במצעד השירים באיסלנד ולמקום השמיני במצעד הסינגלים הבריטי.
בארצות הברית, הוא הגיע למקום ה-14 במצעד השירים האלטרנטיביים.
הוא נכלל באלבום הלהיטים של הלהקה Radiohead: The Best Of (2008).
הווידאו קליפ, בבימויו של ג'ונתן גלזר, מציג את הזמר תום יורק בחלק האחורי של מכונית רודף אחרי גבר.
בשנת 2021 מיקם המגזין "רולינג סטון" את "Karma Police" במקום ה-279 בדירוג של 500 השירים הגדולים בכל הזמנים.
ב-2013 פרסמה הזמרת הישראלית שפיטה גרסת כיסוי לשיר, כיסוי זה הוא מבין השירים הבולטים של שפיטה.
"Karma Police" יצא לאור כסינגל השני מ-OK Computer ב-25 באוגוסט 1997. בבריטניה, יצאו שני תקליטורי סינגל ותקליט סינגל 12 אינץ'.
הסינגל הגיע למקום השמיני במצעד הסינגלים הבריטי.
במרץ 2010, כמעט 13 שנים מאוחר יותר, הגיע "Karma Police" למקום ה-15 במצעד הסינגלים הדני.
גרסאות מוקדמות של השיר פורסמו באוסף MiniDiscs [Hacked] שהלהקה פרסמה לציבור לאחר שדלפו חומרים מהקלטות האלבום.
השיר "Karma Police" כתוב בחתימת זמן של ארבעה רבעים ומנוגן בכוונון סטנדרטי.
החצי הראשון הוא במפתח לה מינור ('Karma Police...') ומי מינור, וסול מז'ור ('This is what you get...').
המחצית השנייה (החל מהשורה "For a minute there") היא בסי מינור.
השיר מתקדם מהפתיחה לקטע בעל מפעם בינוני שמחליף בין הבית לפזמון.
הבית מתחיל בשורה "Karma Police", והפזמון מתחיל בשורה "This is what you get".
לאחר שקטע זה חוזר פעמיים, השיר עובר לקטע שני שמבוסס סביב השורה "For a minute there, I lost myself".
קולו של יורק עובר אפקט הדהוד ודמות מלודית נכנסת ומשמשת כקונטרפונקט לשירה שלו.
בדקה האחרונה, אד או'בריאן מעוות את הגיטרה שלו על ידי הפעלת אפקט השהיה לתנודה עצמית, ומוריד בהדרגה את קצב ההשהיה, ויוצר כך אפקט "התכה".
לאחר שיורק אמר למפיק נייג'ל גודריץ' שהוא לא מרוצה מהסוף, השניים הרכיבו אותו מחדש עם לופים ודגימות, טכניקה שרדיוהד פיתחה באלבומים מאוחרים יותר.
גודריץ' אמר: "זו הייתה הפעם הראשונה שעשינו משהו כזה.
רק אנחנו באולפן, ושיר שהקדים את זמנו להרבה דברים שיבואו, טובים ורעים".
מילות השיר מקורן בבדיחה פנימית; חברי רדיוהד היו מאיימים לקרוא ל-"משטרת הקארמה" אם מישהו עשה משהו רע.
יורק הסביר שהשיר עוסק בלחץ ו-"אנשים המסתכלים עליך בצורה המסוימת הזו [זדונית]".
הוא אמר: "הוא [השיר] עבור מישהו שצריך לעבוד בחברה גדולה.
יורק וג'וני גרינווד הדגישו בראיונות שהשיר הומוריסטי ו-"לא לגמרי רציני".
השורה "He buzzes like a fridge / He's like a detunted radio" ("הוא מזמזם כמו מקרר / הוא רדיו לא מכוון") מתייחסת לרעשי רקע מסיחים ומטאפוריים שיורק מכנה "זמזום מקרר", אחד מנושאי האלבום OK Computer.
השיר מביע בין נושאיו טירוף וחוסר שביעות רצון מהקפיטליזם.
סטיב יואי מ-AllMusic תיאר את "Karma Police" כ-"רודף, מסתורין ומעודן", ותייג אותו "אחת מאבני היסוד של אחד האלבומים הגדולים של שנות ה-90".
העיתון הסקוטי, דיילי רקורד, הכריז עליו כ-"שיר מעולה".
מבקר במגזין מיוזיק ויק דירג אותו בציון 4 מתוך 5, ובחר בו כאחת ה-"רצועות הבולטות" של OK Computer.
בשנת 2021, המגזין רולינג סטון מיקם את "Karma Police" במקום ה-279 בדירוג של 500 השירים הגדולים בכל הזמנים.
קליפ הווידאו של "Karma Police" בוים על ידי ג'ונתן גלייזר, שביים את הקליפ לסינגל "Street Spirit (Fade Out)" של רדיוהד משנת 1996. הסרטון צולם מנקודת מבטו של נהג מכונית הרודף אחרי אדם בכביש חשוך, עם יורק במושב האחורי.
האיש נופל על ברכיו והמכונית נוסעת לאחור, ומגלה שהיא דולפת דלק.
האיש מוציא מכיסו גפרורים ומצית את שובל הדלק.
יורק נעלם והמכונית נבלעת בלהבות.
גלייזר הציע תחילה את הרעיון של קליפ הווידאו למוזיקאי האמריקאי מרילין מנסון עבור הסינגל שלו משנת 1997, "Long Hard Road Out of Hell"; מנסון רצה קליפ דומה לסרט "כביש אבוד" של דייוויד לינץ' משנת 1997, שנפתח בצילום של כביש שועט מתחת למצלמה.
לאחר שמנסון דחה את הרעיון, המליצה עליו דילי גנט, אחראית הווידאו-קליפים של פרלופון, לרדיוהד עבור "Karma Police".
לדברי אחד מאנשי ההפקה, רנדי סוסין, לאחר שמנסון ראה את הקליפ של "Karma Police", "מנסון התנהג כאילו, 'לעזאזל עם זה'.
אבל, אתה יודע, רעיון טוב הוא רעיון טוב".
גלייזר אמר שהוא רוצה "לצלם משהו מאוד פשוט...
כאשר כל הסיפור יכול להיות מוכל בתוך משפט אחד".
את האיש הרץ גילם השחקן ההונגרי לאייוש קובאץ'.
קובאץ' פיתח התכווצות שרירים במהלך צילומי הריצה, ונאלץ לקבל זריקות ברגלו כדי להמשיך לרוץ; הוא גם שרף קשות את אגודלו במהלך צילומים חוזרים ונשנים של הדלקת הגפרורים מאחורי גבו.
הווידאו הוקרן בבכורה באוגוסט 1997. גלייזר זכה בפרס במאי השנה של MTV בשנת 1997 על עבודתו בקליפ של "Karma Police" וכן על קליפ השיר "Virtual Insanity" של ג'מירוקוואי.
ב-2001, גלייזר אמר שהוא רואה בקליפ כישלון, "כי החלטתי לעשות שימוש מאוד מינימליסטי וסובייקטיבי במצלמה.
ניסיתי לעשות משהו מהפנט ודרמטי מנקודת מבט אחת, וזה היה מאוד קשה להשגה ואני מרגיש שלא השגתי את זה".
הוא תיאר את הקליפ שלו לסינגל "Rabbit in Your Headlights" משנת 1998, של יורק והלהקה אנקל, כ-"שותף" מוצלח יותר ל-"Karma Police".
כל השירים נכתבו על ידי טום יורק, ג'וני גרינווד, אד או'בריאן, קולין גרינווד ופיל סלוואי.
תום יורק - שירה מובילה, גיטרה אקוסטית
ג'וני גרינווד - פסנתר, סינתיסייזר
קולין גרינווד - גיטרה בס
אד או'בריאן – גיטרה חשמלית, קולות רקע
מקוםתאריםמכירותקנדה (Music Canada)פלטינה80,000איטליה (FIMI)פלטינה50,000בריטניה (BPI)זהב400,000 מבוסס על מכירות + הזרמת מדיה
"Karma" (בעברית: "קַארְמָה") הוא סינגל שהוקלט על ידי הזמרת-יוצרת האמריקאית טיילור סוויפט.
את השיר הוציאה לאור בשנת 2022 חברת התקליטים ריפבליק רקורדס, והוא נכלל כרצועה ה-11 באלבום האולפן העשירי של הזמרת, Midnights.
נכתב והופק על ידי סוויפט, ג'ק אנטונוף, מארק אנתוני ספירס, ג'האן סוויט וקיאנו טורס.
ב-1 במאי 2023 נשלח לרדיו להיטים עכשוויים כסינגל השלישי מהאלבום.
רמיקס בהשתתפותה של הראפרית האמריקאית אייס ספייס פורסם ב-26 במאי כחלק ממהדורת ה-Til Dawn Edition של Midnights.
עלילתו סובבת סביב ההצלחה הגדולה של סוויפט כמוזיקאית בזכות הקארמה, שהביאה חורבות על שונאיה.
מבחינה מלודית, "Karma" משלב בין דיסקו, סינת'-פופ וטכנו לבין מוטיבים מסוגות הרוק אלטרנטיבי והגל החדש.
הפקתו מתאפיינת בקצביות אלקטרונית המבוססת על מנכינת סינתיסייזר.
מבקרי המוזיקה העכשווית תיארו את "Karma" כנקודת השיא באלבום Midnights, ושיבחו על מיליותיו והפקתו המוזיקלית.
"Karma" הגיע בשיאו למקום השישי בבילבורד גלובל 200, ונכנס לעשרת השירים הפותחים במצעדי המוזיקה של אוסטרליה, קנדה, אירלנד, ניו זילנד והפיליפינים.
הרמיקס שלו עם אייס ספייס הגיע למקום השני בבילבורד הוט 100 ולמקום הראשון במצעד 40 השירים למבוגרים ובמצעד הפופ איירפליי – שירה ה-11 של סוויפט לעשות זאת.
הווידאו קליפ הרשמי שלו הוקרן בבכורה ב-26 במאי במהלך סיבוב ההופעות השישי שלה "The Eras Tour" באיסט רת'רפורד שבניו ג'רזי.
למחרת פורסם בערוץ היוטיוב הרשמי של הזמרת.
הוא בוים על סוויפט, ומציג אותה ואת אייס ספייס כדמויות מכושפות, קוסמיות ושמימיות.
"Karma" נכלל ברשימת השירים של "The Eras Tour" כרצועה האחרונה.
הוא זכה בקטגוריית שיר הקיץ בטקס פרסי הווידאו קליפים של MTV לשנת 2023.
סוויפט הוציאה לאור את אלבום האולפן החמישי שלה, 1989, בשנת 2014. הוא זכה להצלחה אדירה, והפך ליצירה המצליחה ביותר שלה.
אולם במהלך מסעות הקידום שלו סבלה סוויפט מביקורת גוברת על התדמית הציבורית שלה, ייתכן בשל הסכסוך המתוקשר שלה עם הראפר האמריקאי קניה וסט ורעייתו קים קרדשיאן על שפרסם את השיר "Famous".
בעקבות כך יצאה להפסקה מהקריירה המוזיקלית שלה, והסתגרה בביתה למשך שנה.
בריאיון שנערך באפריל 2016 ל-Vogue השיבה לאחת השאלות כי ה"קארמה היא אמיתית".
בנובמבר 2017 הוציאה לאור את אלבום האולפן השישי שלה, Reputation.
אליו התלווה הסינגל המוביל מתוכו, "Look What You Made Me Do", שהכיל התייחסות לקארמה.
באוגוסט 2019 פרסמה את האלבום Lover דרך חברת התקליטים ריפבליק רקורדס.
הווידאו קליפ של "The Man" הכיל כתובת גרפיטי עם הכיתוב "Karma".
בפרק השמיני, שפורסם כמה ימים לאחר מכן, הכריזה סוויפט על כותרת השיר, "Karma".
Midnights יצא לאור ב-21 באוקטובר 2022 דרך חברת התקליטים ריפבליק רקורדס.
באפריל 2023 פורסם ב-Hits כי "Karma" עתיד להישלח לרדיו האמריקאי כסינגל השלישי מתוך האלבום לאחר "Anti-Hero" ו-"Lavender Haze".
ב-27 באפריל 2023 דווח על ידי American Songwriter כי המנהל המוזיקלי לשעבר של חברות התקליטים אטלנטיק וקפיטול רקורדס שון בארון הציע שהראפרית אייס ספייס תשתתף עם סוויפט ברמיקס ל-"Karma".
הצעה זו באה לאחר שהשניים נועדו בטקס פרסי המוזיקה של iHeartRadio.
ב-24 במאי הכריזו השתיים על שיתוף הפעולה ביניהן דרך הרשתות החברתיות השונות.
באותה הצהרה משותפת צירפו את עטיפת הסינגל.
הרמיקס צורף כרצועת בונוס למהדורה המיוחדת של Midnights, Til Dawn Edition, שיצאה ב-26 במאי.
הכרזתן ספגה מספר ביקורות מצד כתבי רכילות.
הם טענו כי שיתוף הפעולה בה לטובת מזעור הנזקים שעשה מאטי הילי, עליו שוער כי היה בזוגיות סודית עם סוויפט מאז פרידתה מג'ו אלווין, כשצחק מבדיחות גזעניות על אייס ספייס בפודקאסט של אדם פרידלנד וניק מולן.
עם זאת, לאחר הפרסום לאור הצהירה סוויפט כי צוות המפיקים של הראפרית, שנמנתה בין מעריציה, פנה ראשון לסוויפט בנוגע לרמיקס.
אורכו של "Karma" עומד על שלוש דקות ו-24 שניות.
זהו שיר קצבי ואופטימי מסוגות הדיסקו והסינת'-פופ.
"Karma" הוא שיר דיס לסקוטר בראון ולקניה וסט בעל גוונים קומיים ופרודיים.
עלילתו סובבת סביב הקארמה הטובה שקיבלה סוויפט במהלך חייה, ועזרה לה להגיע להישגיה כמוזיקאית, על-אף הניסיונות הכושלים של אויביה לחבל לה בקריירה שלה.
היא לא תרה אחר נקמה בהם, אלא נותנת ליקום ולקארמה לעשות את שלהם.
בריאיון לאפל מיוזיק סיפרה: .
הרמיקס כולל שני בתים וקטעי ביניים חדשים לשיר בביצוע אייס ספייס.
"Karma" נכתב בסולם ♭A מז'ורי על ידי סוויפט, ג'ק אנטונוף, מארק אנתוני ספירס, ג'האן סוויט וקיאנו טורס בקצב של 90 פעימות לדקה.
Rolling Stone דירג את "Karma" במקום הרביעי ברשימת "השירים הטובים ביותר של 2022", ותיאר אותו כ"להיט, שהגדיר את אופי האלבום".
ג'ון וולמאכר מ-Beats Per Minute ציין לטובה את הפקתו, וטען כי מדובר ביצירת מופת צבעונית.
American Songwriter הכליל אותו ברשימת "24 השירים הטובים ביותר של 2022", והעניק לו את התואר ה"להיט הרדום" של Midnights.
שבחים הורעפו על גישת הכתיבה בה בחרה סוויפט להתמקד ועל הפקתו של אנטונוף.
שאד ד'סוז מ-Pitchfork סבר ששיתוף הפעולה בין סוויפט לאייס ספייס הפחית את עוצמתה של גרסתו המקורית של "Karma".
הוא ציין ששירתה של הראפרית לעיתים אינה קשורה לקצב השיר, בניגוד לרמיקסים שהוציאה לפני.
"Karma" דורג באותו שבוע במקום התשיעי.
בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל.
עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל.
כמו כן, הוא הגיע בשיאו למקום העשירי בבילבורד גלובל 200.
לאחר שנשלח לרדיו להיטים עכשוויים בארצות הברית סימן "Karma" את שירה השלישי ברציפות מ-Midnights של הזמרת שדורג בין עשרת המקומות הפותחים של מצעד 40 השירים למבוגרים.
זהו השיר ה-28 שלה שנכנס למצעד – שיא כל הזמנים עבור מספר השירים הגבוה ביותר שדורגו אי פעם בטבלה.
במצעדים אחרים שמפעיל המגזין בילבורד הגיע "Karma" למקום העשירי בפופ איירפליי ולמקום התשיעי בשירים העכשוויים למבוגרים.
עם פרסום הרמיקס עם אייס ספייס עלה "Karma" לשיאים חדשים: הוא הגיע למקום השני בבילבורד הוט 100, במצעד שירי הסטרימינג ובמצעד השירים הדיגיטליים.
בקנדה הוט 100 הגיע השיר למקום הרביעי, ואף קיבל מאיגוד תעשיית ההקלטות במדינה מאמר פלטינה, לאחר שנמכר בלמעלה מ-80,000 עותקים ברחבי שטחה.
כמו כן, הוא קיבל מאיגוד תעשיית ההקלטות הניו זילנדי תואר זהב כשחצה את רף 15,000 העותקים.
בשאר העולם נכנס "Karma" למצעדי הסינגלים באוסטרליה (2), הפיליפינים (7), אירלנד (8), סינגפור (12), סלובקיה (12), הממלכה המאוחדת (12), מלזיה (18) ופורטוגל (20).
הווידאו קליפ הרשמי של "Karma" בוים על ידי סוויפט.
היא הקרינה אותו לראשונה ב-26 במאי 2023 במהלך הופעתה באיסט רתרפורד כחלק מסיבוב ההופעות "The Eras Tour".
למשך כמה הופעות הצטרפה אייס ספייס אליה לבצע את השיר.
הקליפ פורסם בערוץ היוטיוב הרשמי של הזמרת למחרת.
הוא כולל אפקטים דיגיטליים רבים, המשלבים תצלומים בעל מוטיבים שמימיים וקוסמיים.
סוויפט לובשת חליפות שונות ומציגה שיטות האנשה שונות כלפי עצמים ומילים.
היא מגלמת את דמותה של פוליאנה על דרך האבנים הצהובות ככתוב ב ואת דמות הענקית הירוקה המכוסה בעצי יער.
סוויפט נראית גם כלואה בנורה ובשעון חול.
לקראת סופו שתיהן עולות במדרגות ומשחררות חבלי לאסו לירח ושבתאי – התייחסות לאחד מבתיו של "Seven".
הווידאו קליפ זכה לביקורות חיוביות.
קייטי אטקינסון מבילבורד סברה כי הוא עמוס בשיטות ויזואליות חדשניות ומדהימות.
ג'ניפר זאן מ-Vulture תיארה אותו כמלא בקסם.
מקוםתאריםמכירות אוסטרליה (ARIA) פלטינה ×4 280,000 ברזיל (Pro-Música Brasil) פלטינה 40,000 קנדה (Music Canada) פלטינה 80,000 דנמרק (IFPI Danmark) זהב 45,000 מקסיקו (AMPROFON) פלטינה 140,000 ניו זילנד (RMNZ) זהב 15,000 פולין (ZPAV) זהב 25,000 פורטוגל (AFP) זהב 5,000 ספרד (PROMUSICAE) זהב 30,000 הממלכה המאוחדת (BPI) פלטינה 600,000
אזורתאריך יציאהפורמטגרסהחברת תקליטיםמקורארצות הברית1 במאי 2023רדיו עכשווי למבוגריםרגילהריפבליק2 במאי 2023רדיו להיטים עכשווייםאיטליה26 במאי 2023רדיו איירפליירמיקס עם אייס ספייסיוניברסלארצות הברית27 במאי 2023הורדה דיגיטליתריפבליק
"Katchi" (בעברית: קאצ'י) הוא סינגל של הצמד הצרפתי, אופנבך, בשיתוף פעולה עם הזמר-יוצר האמריקאי, ניק ווטרהאוס .
הסינגל מהווה רמיקס לשיר המקורי של ווטרהאוס, שיצא ב-2016. הסינגל יצא, על ידי חברות התקליטים Ofenbach Music ווורנר מיוזיק גרופ, ב-25 באוגוסט 2017.
נכון לאוקטובר 2022, השיר הושמע למעלה מ-170 מיליון פעמים ביוטיוב, ולמעלה מ-183 מיליון פעמים בספוטיפיי.
אזורתוארמכירותאוסטריה (IFPI Austria)פלטינה30,000קנדה (Music Canada)זהב40,000צרפת (SNEP)יהלום233,333גרמניה (BVMI)פלטינה400,000איטליה (FIMI)2× פלטינה100,000פולין (ZPAV)3× פלטינה60,000שווייץ (IFPI Switzerland)פלטינה20,000
"Kalbimin Tek Sahibine" הוא שיר שהוקלט על ידי הזמרת-יוצרת הטורקייה אירם דריג'י.
הוא יצא לאור ב-15 במאי 2014, בהוצאת חברות התקליטים דואן מיוזיק קומפני ו-GNL אנטרטיינמנט, כסינגל שלא מתוך אלבום.
הקליפ של "Kalbimin Tek Sahibine" הפך לקליפ הטורקי הנצפה ביותר ביוטיוב בשנת 2014.
השיר נכתב והופק על ידי חוסיין בונצ'וק.
הוא מדמה מכתב אהבה ומילותיו עוסקות באהבה עד כלות של דריג'י לבן זוגה.
בהמשך, היא מתארת אותו בתור האביב שלה ומשווה את חיוכו לגן עדן.
הווידאו קליפ הנלווה של "Kalbimin Tek Sahibine" הועלה לערוץ היוטיוב של netd müzik ב-15 במאי 2014, ביום יציאתו כסינגל.
הוא צולם במקורות מים שונים ומציג את דריג'י בסצנות שונות בהן היא נראית כמתפללת עבור בן זוגה, לו היא מקדישה את השיר כמכתב אהבה.
סצנה אחת צולמה כשהיא בתוך נהר ופסנתר מאחוריה.
נכון לאוגוסט 2023 עומד מונה הצפיות של הקליפ על למעלה מ-290 מיליון צפיות.
אזורתאריך יציאהפורמטחברת תקליטיםמקורכלל העולם15 במאי 2014הזרמת מוזיקה • הורדה דיגיטליתDMC • GNL
קליה אשלי רוס , הידועה בשם הבמה Kaliii (ונודעה בעבר בפשטות בשם קאלי), היא ראפרית אמריקאית.
היא החלה לעשות ראפינג בגיל 12 לאחר הסכם שעשתה עם אביה, לכתוב 13 שירים כדי שיהיה לה חדר שינה משלה.
בנובמבר 2020, היא זכתה לתשומת לב בגלל הפופולריות של השיר שלה "Do a Bitch" בפלטפורמת המדיה החברתית טיקטוק.
בשנת 2021, היא הוציאה את המיקסטייפ הראשון שלה This Why They Mad Now עם רמיקס לשיר שלה, "Do a Bitch", עם הראפר האמריקאי ריקו נאסטי.
בנובמבר 2021, היא הוציאה את הרמיקס לשיר שלה "MMM MMM" עם הראפרים האמריקאים לאטו ומאניבאג יו.
בפברואר 2022 היא יצאה לסיבוב הופעות לצד הראפרים לאטו, סוסי סנטנה ואסיאנה.
במרץ 2022, היא הוציאה את הסינגל שלה "Standards" לרגל יום האישה הבינלאומי.
כמו כן, במרץ 2022, היא הוציאה את המיקסטייפ השני שלה Toxic Chocolate עם שיתופי פעולה עם לאטו, יונג בלו, מאניבאג יו, מוני לונג, ביה ו-ATL ג'ייקוב.
החל משנת 2023, היא הגדירה את שם הבמה שלה כ-Kaliii במקום Kali כדי להתאים לאופן שבו היא מבטאת את שמה בדרך כלל בשירים שלה.
במרץ 2023, היא הוציאה את הסינגל "Area Codes", הדוגם את השיר באותו שם של לודאקריס, שהפך לויראלי באפריל 2023. ביולי 2023, היא הייתה חלק מהאלבום Barbie: The Album עם השיר "Barbie Dreams" עם להקת פיפטי פיפטי.
במהלך ראיון עם HipHopDX, היא ציינה את ההשפעות המוזיקליות שלה כראפרים ניקי מינאז' וקארדי בי, כמו גם זמרת ה-R&B האמריקאית אליה.
2021: "Mmm Mmm" (בהשתתפות ATL ג'ייקוב או רמיקס הכולל גם לאטו ומאניבאג יו)
2022: "Chainzzz" (בהשתתפות מוני לונג)
2023: "Barbie Dreams" (פיפטי פיפטי בהשתתפות Kaliii)
שנהפרסקטגוריהעבורתוצאהמקור2024פרס הווידאו קליפים של MTVהופעת הפוש של השנה"Area Codes"
Kanopus-V היא סדרת לוויינים מסוג חישה מרחוק שפותחה ברוסיה.
השיגור הראשון בוצע בשנת 2012.
הלוויינים פותחו על ידי תעשיית החלל הרוסית תוך שיתוף פעולה עם חברה בריטית "Surrey Satellite Technology Limited".
נתונים שמתקבלים מהלוויין מועברים לגופים ממשלתיים שונים ומנוצלים לעדכון מפות, ניטור אסונות וכו'.
לצד הלוויין הראשון של הסדרה שוגר לוויין בלארוסי "BKA" זהה.
משקל הלוויין הוא 400–500 ק"ג והוא פועל במסלול מסונכרן-שמש.
מצלמת שחור-לבן של הלוויין מספקת צילומי שטח בגודל 43.5 קמ"ר עם רגישות של 2.1 מ'.
מצלמה צבעונית נותנת צילום שטח של 195 קמ"ר עם רגישות של 10 מטר.
הלוויין מצויד בפאנל סולארי ומדחף לעדכון מסלול.
במהלך יממה הלוויין יכול להעביר צילומים של עד 2 מיליון קמ"ר.
הלוויינים היו מתוכננים לעבודה של כ-5 שנים.
הלוויין הראשון בסדרה פעל עד לשנת 2020.
קליטת נתוני הלוויין מבוצעת ב-4 תחנות בקרה.
בשנת 2022 בוצע שיגור של לוויין זהה בהזמנת איראן.
לשנת 2025 מתוכנן שיגור לוויינים נוספים של הסדרה.
תאריך שיגור חללית אתר שיגור 22 ביולי 2012Kanopus-V 1 קוסמודרום בייקונור סויוז FG 14 ביולי 2017Kanopus-V IK קוסמודרום בייקונור סויוז 2.1A 1 בפברואר 2018Kanopus-V 3Kanopus-V 4 קוסמודרום ווסטוצ'ני סויוז 2.1A 27 בדצמבר 2018Kanopus-V 5Kanopus-V 6 קוסמודרום ווסטוצ'ני סויוז 2.1A
Kakao M (בקוריאנית: 카카오M; לשעבר Seoul Records, YBM Seoul Records ו-LOEN Entertainment) הייתה חברת בידור דרום קוריאנית שהוקמה על ידי מין יונג-בין ב-1978. החברה הייתה מחברות ההוצאה לאור הגדולות בדרום קוריאה.
החברה פעלה כחברת תקליטים, סוכנות כישרונות, הפקות מוזיקה, ניהול אירועים, הפקת קונצרטים והפצת מוזיקה.
נכון ל-2015, החברה הייתה חברת התקליטים המובילה בדרום קוריאה בהכנסות נטו, לפי הסטטיסטיקה שנערכה על ידי איגוד תעשיית התוכן של קוריאה (KMCIA), שהתבססה על נתוני המצעד השבועי של סירקל צ'ארט (30.4%); בנוסף, החברה הייתה במקום השני במכירות אלבומים (25.4%).
הלייבל LOEN Entertainment הפך לחברת בת של Kakao בינואר 2016.
מכירות מוזיקה מקוונות היוו את רוב הרווח של החברה, ועמדו על כ-93.9% מההכנסות.
החברה גם פעלה בהפצת תקליטורים, בשיתוף עם סוכנויות בידור אחרות בדרום קוריאה, באמצעות השלוחה 1theK.
הרווח מפעילות זו עמד על פחות מ-5% מהכנסות החברה.
ב-2 במרץ 2021, החברה התמזגה עם חברה חדשה שהוקמה, והחלה לפעול תחת השם Kakao Entertainment.
1978–2008: הקמה, ופעילות תחת השם סיאול רקורדס
Kakao M נוסדה בשם Seoul Records בשנת 1978 על ידי מין יונג-בין כחברת בת של YBM Sisa, שעסקה בעיקר ביצירת קלטות ללמידת שפות.
החברה נרשמה באופן רשמי ב-1982, וב-1984 היא החלה להפיק ולהפיץ תקליטים של מוזיקה קלאסית ומסורתית.
היא נרשמה כחברת הון סיכון ב-1999 כשהחלה למכור אלבומים באמצעות חנות מקוונת.
בשנת 2000 שונה שמה של החברה ל-YBM Seoul Records והיא הונפקה בקוריאה בבורסת KOSDAQ.
ב-2003 החברה הצטרפה לפדרציה הבין-לאומית לתעשייה הפונוגרפית.
ב-2005 התאגיד הקוריאני SK Telecom רכש כ-60% ממניות החברה, והיא הפכה מאוחר יותר לחלק מקבוצת SK.
LOEN הייתה אמונה על הפעלת שירות המוזיקה המקוון מלון מ-2009. כיום השירות הגדול ביותר בתחום הפצת המוזיקה בדרום קוריאה.
בשנת 2012 החברה חתמה על הסכם עם אתר הזרמת המדיה Viki לשם הוספת תוכן של האמנים שלה לאתר.
ב-18 ביולי 2013, חברת ההשקעות Affinity Equity Partners רכשה 52.56% ממניות LOEN, באמצעות חברת הבת Star Invest Holdings Ltd, מה שהותיר ל-SK Group רק 15% מהבעלות בחברה.
חמישה חודשים לאחר מכן, Star Invest Holdings רכשה כ-8.83% מהמניות של חברת התוכן האמריקאית RealNetworks.
החברה התארגנה מחדש, ופעלה תחת שני לייבלים נפרדים: "LOEN Tree" ו-"Collabodadi".
ב-18 בדצמבר 2013, LOEN רכשה כ-70% ממניות חברת התקליטים Starship Entertainment, שהמשיכה לפעול כחברת בת באופן עצמאי.
ב-11 בינואר 2016, LOEN נרכשה על ידי תאגיד המדיה הקוריאני Kakao Corporation.
ב-11 במאי 2017, LOEN הכריזה על שיתוף פעולה אסטרטגי להפקת סדרות דרמה עם חברת הבת של CJ E&M - Studio Dragon, במסגרתו תוכננו הפקות של דרמות המבוססות על רומני וסרטוני אינטרנט שהופיעו באתרים ב-KakaoPage ו-Daum Webtoon.
בהמשך, החברה החתימה את השחקנית Kim So-hyun והקימה לייבל עצמאי משלה תחת השם E&T Story Entertainment.
ב-23 במרץ 2018 החברה שינתה את שמה ל-Kakao M Corporation האות M בשם התאגיד החדש מייצגת שלושה דברים: מלון (שירות המוזיקה המקוון המוביל של החברה), Music (עסקי הליבה של החברה) ומדיה (תחום נוסף שהחברה מתכוונת לפתח בעתיד).
החברה הוסיפה לשמה את הסלוגן We Entertain.
זמן קצר לפני ההשקה המחודשת תחת השם החדש, שון סיונג-הון פארק התפטר משני תפקידיו בחברה: מנכ"ל החברה, ומנהל האסטרטגיה הראשי של חברת האם קקאו, לטובת חברת משחקי המובייל Netmarble Games, והוחלף על ידי ראש החטיבה של מלון, לי ג'ה-ווק.
ב-28 בפברואר 2021 המוזיקה של Kakao M הוסרה מספוטיפיי, לאחר שפג תוקף הרישיון שלה בשירות.
בהצהרה שפרסמה החברה, היא ציינה את ספוטיפיי כגורם האחראי לכך.
במרץ 2021 החברות Kakao M ו-KakaoPage מוזגו לפעול כחברה אחת תחת השם Kakao Entertainment, כש-KakaoPage נשארה עם זהות משלה, בשם "M Company".
החברה, יחד עם חברת SK Telecom, הייתה אחת מ-15 החברות שנקנסו על ידי ועדת הסחר ההוגן של דרום קוריאה בגין זיוף מחירים ב-2011. החברה נקנסה ב-9.6 מיליון דולר על חלקה בתוכנית.
ב-9 באוקטובר 2016, בית המשפט העליון של קוריאה השית קנס של כ-100 מיליון וון לכל אחת מהחברות - LOEN Entertainment, ו-Genie Music (שפעלה אז תחת השם KT Music) בגין תיאום מחירים לא חוקי.
שין וון-סו, שהיה המנכ"ל באותה העת, נקנס בסך של כ-10 מיליון וון.
ב-26 בספטמבר 2019, נחשף כי 3 מנהלים לשעבר של החברה הואשמו בגניבת תמלוגים בסך 18.2 מיליארד וון מהשירות מלון, ומאמנים ומפיקים.
חברת מלון(Melon - קיצור של melody on) הייתה חברת שירותי המוזיקה המקוונת של Kakao M, והייתה שירות המוזיקה הפופולרי ביותר בקוריאה, עם כ-59% מכלל המשתמשים בדרום קוריאה, נכון לנובמבר 2013. באותה שנה אתר סומפי דירג את השירות במקום השלישי מבחינת השפעה על תעשיית ה-K-Pop.
חברת תוכן מוזיקה הייתה חברה שפעלה תחת Kakao M להפקת מוזיקה, וכללה את מותג התוכן 1theK (שפעל תחת השם LOEN Music עד פברואר 2014), ופורטל מכירת הכרטיסים Melon Ticket.
היא הפיצה למעלה מ-300 כותרים בשנה, של הפקות מוזיקליות בשיתוף עם סוכנויות עצמאיות בתחום המוזיקה.
השם '1theK' הביע את המטרה ליצור מקור אחד, כלל עולמי, לתוכן של K-pop.
Kakao M ניהלה את האמנים שלה תחת חברות המוזיקה שלה, כולל LOEN Tree (2012) ו-Collabodadi (2014).
הפעילות של אמני הלייבל Collabodadi עברה לפעול בספטמבר 2015 תחת LOEN Tree, ששינתה את שמה מאוחר יותר ל-Fave Entertainment.
ביוני 2016 הקימה Kakao M לייבל עצמאי בשם Mun Hwa In.
במרץ 2018, Kakao M רכשה כ-65.7% מ-Nylon Media Korea, המוציאה לאור של המהדורה הקוריאנית של מגזין היופי והאופנה האמריקאי Nylon.
באפריל 2018 הקימו Kakao M וחברת האם שלה את מיזם האחריות התאגידית Kakao Impact Foundation.
החברות הפועלות תחת Kakao M (נכון ל-2021) :
Kannatused ehk külakiigel pole stopperit הוא אלבום אולפן משותף של הלהקה האסטונית 5מינוסט ושל הצמד המוזיקלי פולופ.
את האלבום הוציאה ב-26 באפריל 2024 לאור חברת התקליטים יוניברסל מיוזיק גרופ.
יצאו מתוכו שני סינגלים: "", שייצג את באירוויזיון 2024 והגיע למקום ה-20 עם 37 נקודות, ו-"Isegi kakelda pole kellegagi".
ב-6 בנובמבר 2023 נחשפו רשימת השירים שישתתפו בקדם האסטוני לאירוויזיון 2024, ביניהם נמנה "".
הוא העפיל לגמר עוד מהסיבוב הראשון של חצי הגמר, ולאחר מכן הוגרל להופיע תשיעי בסדר ההופעות בגמר, שנערך ב-17 בפברואר.
בשלב השני של הגמר צבר השיר 26,422 הצבעות – כפול מהמקום השני, ונבחר לייצג את אסטוניה באירוויזיון 2024. הוצאת השיר הניבה את שיתוף הפעולה הראשון בין 5מינוסט לפולופ.
בסוף מופע חצי הגמר באירוויזיון הוכרז כי אסטוניה סיימה את הערב בין עשר המדינות שהעפילו לשלב הגמר.
הפרסומת מציגה קטע מראיון שנתנה האריס למארה קיסלינג, מנכ"לית קרן הפעולה של המרכז הלאומי לשוויון טרנסג'נדרי, בו אמרה שהיא תומכת בניתוח להתאמה מגדרית
למען אסירים טרנסג'נדרים, במימון ציבורי.
המוטו של הפרסומת היה: "קמלה בעד הם/הן, טראמפ בעדכם."
גרסאות שונות של הפרסומת שודרו יותר מ-30,000 פעמים בכל מדינות המפתח.
קמפיין טראמפ שידר את הפרסומת בתדירות גבוהה במהלך שידורי NFL ומשחקי פוטבול מכללות.
ניתוח של Future Forward מצא שהפרסומת הייתה אחת מפרסומות התקיפה היעילות ביותר של טראמפ, והזיזה את המרוץ לטובתו ב-2.7 אחוז לאחר שצופים צפו בה.
עם זאת, ניתוח אחר של Ground Media קבע כי הפרסומת לא השפיעה על כוונת ההצבעה של הצופים.
"Karma Chameleon" (בעברית: "לטאת הקארמה") הוא שיר של להקת הגל החדש הבריטית מועדון תרבות, שנכלל באלבום "Colour by Numbers" של הלהקה משנת 1983.
הסינגל יצא לאור בבריטניה בספטמבר 1983 והיה לסינגל השני של הלהקה שהגיע לראש מצעד הסינגלים הבריטי, אחרי "Do You Really Want to Hurt Me".
האלבום נשאר במקום הראשון במשך שישה שבועות והפך לסינגל הנמכר ביותר בבריטניה בשנת 1983, מכר 955,000 עותקים בשנת 1983 והגיע למעמד פלטינה על ידי BPI.
נכון להיום, זהו הסינגל ה-38 הנמכר ביותר בכל הזמנים בבריטניה עם מכירות של מעל 1.52 מיליון עותקים.
השיר שהה שלושה שבועות במקום הראשון במצעד הבילבורד הוט 100 האמריקאי בתחילת 1984, והפך ללהיט הגדול ביותר של הלהקה ולסינגל היחיד שהגיע למקום הראשון בארצות הברית מבין 10 להיטיהם הרבים.
הסינגל מכר מעל 5 מיליון עותקים ברחבי העולם.
השיר זכה גם להצלחה עולמית, והגיע למקום הראשון ב-20 מדינות.
בשנת 2015, השיר הגיע למקום התשיעי, מבין השירים האהובים ביותר בבריטניה, על פי סקר עבור ITV.
בראיון, הסביר סולן הלהקה, בוי ג'ורג': "השיר מדבר על הפחד הנורא מניכור שיש לאנשים.
בעיקרון, אם אתה לא אמיתי, אם אתה לא מתנהג כמו שאתה מרגיש, אז אתה מקבל את מה שמגיע לך מהקארמה, זו דרכו של הטבע להחזיר לך".
ג'ורג' סיפר כי כתב את השיר בזמן שהיה בחופשה במצרים, וכי שאר חברי מועדון התרבות היססו בתחילה להקליט אותו מכיוון שהרגישו שהוא נשמע כמו שיר קאנטרי.
את תפקיד המפוחית ניגן ג'אד לנדר, שהיה חבר בלהקת המרזיביט The Hideaways בשנות ה-60.
הווידאו קליפ, בבימויו של פיטר סינקלייר, צולם באי דזבורו בוויברידג' במהלך 1983. עלילת הסרטון מתרחשת על גדות נהר המיסיסיפי בשנת 1870. הוא מתאר קבוצה רב-גזעית של אנשים בלבוש מהמאה ה-19, כמה מהם לבושים בצבעי אדום, זהב וירוק (כפי שמוזכר במילים).
בוי ג'ורג' לבוש בתלבושת המזוהה איתו: בגדים צבעוניים, כפפות ללא אצבעות, צמות ארוכות וכובע באולר שחור.
כייס תכשיטים נראה משוטט בין ההמון וגונב מקורבנות תמימים.
חברי הלהקה ושאר המשתתפים עולים על סירת נהר בשם The Chameleon, בעוד בוי ג'ורג' ממשיך לשיר.
בזמן שארבעה גברים משחקים פוקר, הגנב מתגלה ונאלץ להחזיר את השלל שלקח.
הוא נאלץ ללכת על הקרש בקצה הסירה ומקבל את עונשו, כשהוא נופל לנהר.
כשהסרטון מסתיים, היום הפך לערב והמסיבה ממשיכה על הסירה כשהיא שטה במורד הנהר.
Katseye (מבוטא "קאטסאיי"; מסוגננת באותיות גדולות) היא להקת בנות שבה חברות מאנון,סופיה, דניאלה, לארה, מייגן ויונצ'ה ושבסיסה בלוס אנג'לס, קליפורניה.
הלהקה הוקמה באמצעות תוכנית הריאליטי "Dream Academy" משנת 2023, שיתוף פעולה בין Hybe Corporation ו-Geffen Records.
הן הופיעו לראשונה ביוני 2024 עם הסינגל "Debut", ולאחר מכן יצא הסינגל הפופולרי ביותר שלהם, "Touch".
הלהקה הוציאה את המיני אלבום המורחב הראשון שלה, SIS (Soft Is Strong), מאוחר יותר באותה שנה.
באפריל 2025 יצא הסינגל "Gnarly", שבהתחלה זיכה את הלהקה בביקורת מעורבת וביקורת על השיר הנועז והלא שגרתי, אך למרות זאת נכנס ל"מצעד בילבורד הוט 100".
המיני-אלבום השני, Beautiful Chaos, יצא ביוני 2025.
סופיה גווארה לפורטזה – ילידת 2002. ממוצא פיליפיני, נולדה בקווינס, ניו יורק, ארצות הברית.
אמה היא קרלה גווארה לפורטזה , שחקנית מחזות זמר פיליפינית המופיעה בהפקות מקומיות ובינלאומיות.
מרט מאנוֹ סרפונג באנרמן – ילידת 2002. נולדה בציריך, שווייץ, לאם שווייצרית-איטלקייה ולאב מגאנה.
היא דוברת שווייצרית, גרמנית ואנגלית.
דניאלה אנדריאה אבנציני לורנטה – ילידת 2004. ממוצא ונצואלי-קובני-איטלקי.
נולדה באטלנטה, ג'ורג'יה וגדלה גם בלוס אנג'לס.
היא בולטת כרקדנית מקצועית, עם רקע בריקודים סלוניים, סגנונות אפרו-קובניים, סלסה וצ'ה-צ'ה.
היא זכתה לחשיפה בינלאומית עוד בילדותה: מקום עשירי בעונה ה-13 של So You Think You Can" Dance", מקום שני ב-"Super Kids Europe", והופעות ב-"America's Got Talent", בין היתר.
לארה ראג'גופאלאן – ילידת 2005. נולדה וגדלה בלוס אנג'לס, קליפורניה, למשפחה טמילית מהודו ומסרי לנקה.
היא דוברת אנגלית וטמילית, אחותה הבכורה היא הזמרת וכותבת השירים ריאה ראג' .
מייגן מֵיּוֹק סקינדייל – ילידת 2006. נולדה בהונולולו, הוואי, לאב אמריקאי-שוודי ולאם ממוצא סינגפורי-סיני.
היא חשפה את זהותה כביסקסואלית ביוני 2025, ומקפידה לדבר בגלוי על חוויותיה האישיות, כולל התמודדות עם דיסלקסיה, פסוריאזיס ומצב טרום סוכרת.
ג'ונג יונצ'ה – ילידת 2007. החברה הצעירה ביותר בלהקה.
נולדה בסיאול, קוריאה הדרומית, למשפחה הכוללת הורים ואחות גדולה.
דרכה לעולם הקיי-פופ החלה כבר בשנת 2020, אז עברה אודישנים ל-CJ E&M והייתה מתאמנת במשך שנתיים.
שםפרטיםמיקומי שיאארצות הבריתבלגיה(ולוניה)בלגיה(פלנדריה)בריטניהסקוטלנדפורטוגלצרפתקוריאה הדרומיתשווייץSIS (Soft Is Strong) יצא לאור: 16 באוגוסט 2024
שםשנהאלבוםמיקומי שיאתאריםארצות הבריתבריטניהמלזיהקנדהעולמי"Debut"2024SIS (Soft Is Strong)––––––––––"Touch"––––97958 פלטינה
פרסשנהקטגוריהעבורתוצאהמקורפרס הווידאו קליפים של MTV2025הופעת הפוש של השנה"Touch"הלהקה הטובה ביותרKatseyeפרס המוזיקה של iHeartRadio2025מועדף על המסךהאקדמיה לכוכבות פופ: KATSEYEאתגר ריקודי קיי-פופ אהוב"Touch"
Keep Holding On הוא סינגל של הזמרת אבריל לאבין אשר הוקלט עבור פסקול הסרט "אראגון".
הסינגל נכתב והופק על ידי לאבין וד"ר לוק.
זהו הסינגל הראשון והיחיד מתוך הפסקול.
השיר הופיע בנוסף באלבום הסטודיו השלישי של לאבין The Best Damn Thing.
השיר הגיע למקום השלישי במצעד 40 השירים למבוגרים.
הסינגל זכה להצלחה רבה באשר הופץ ובין השאר הגיע למקום השני בקנדה ונשאר במקום זה למשך ארבעה שבועות.
בארצות הברית התברג הסינגל אל תוך 20 המובילים במצעד הבילבורד ולעשרת המובילים במצעד הבילבורד למבוגרים.
בישראל זכה השיר למקום הראשון במצעד הרשמי של גלגלצ.
מקוםתאריםמכירותארצות הברית (RIAA)פלטינה1,600,000קנדה (Music Canada)פלטינה40,000
מדינהתאריך יציאהפורמטחברת תקליטיםמקורקנדה27 בנובמבר 2006הורדה דיגיטליתתקליטי RCAארצות הברית28 בנובמבר 2006רדיו להיטים עכשווייםתקליטי RCA \ פוקס מיוזיקרדיו שירים עכשוויים למבוגרים
Keeps Gettin' Better: A Decade of Hits הוא אלבום האוסף הראשון של זמרת הפופ האמריקאית כריסטינה אגילרה, שיצא בחודש נובמבר 2008 ברחבי העולם.
האלבום כולל להיטים מתוך ארבעת אלבומי הסטודיו הקודמים שלה, בצירוף שני שירים חדשים ושני חידושים לשני להיטים קודמים.
האלבום יצא במהדורה מיוחדת הכוללת דיסק DVD בו נכללים 10 קליפים של מיטב הסינגלים שלה.
האלבום מכר למעלה מחצי מיליון עותקים בכל העולם כחודש לאחר צאתו.
הסינגל המוביל "Keeps Gettin' Better" יצא רשמית ב-25 באוגוסט 2008. אגילרה חשפה לראשונה את השיר בטקס פרסי הווידאו של MTV לשנת 2008. הסינגל לא נחל הצלחה גדולה במצעדים אולם הגיע למקום השביעי במצעד האמריקאי וה-14 במצעד הבריטי.
"Dynamite" יצא כסינגל ב-iTunes ב-3 בדצמבר 2008.
"Genie in a Bottle" (דייוויד פרנק, סטיב קיפנר, פאמלה שיין) – 3:36
"What a Girl Wants" (גרסת הווידאו) (שלי פייקן, גאי ריצ'י) – 3:35
"" (גרסת הרדיו) (כריסטינה אגילרה, חואן אברג, פאול ריין, רון פייר, בלאקמון, צ'אם, דאווקינס, שלי פייקן, גאי ריצ'י) – 3:23
"Nobody Wants to Be Lonely" עריכת ארצות הברית (דואט עם ריקי מרטין) (דזמונד צ'יילד, גארי בור, ויקטוריה שאווס) – 4:11
"Lady Marmalade" עריכת ארצות הברית (דואט עם מיסי אליוט, ליל קים, מאיה ופינק) (בוב קרו, קני נולאן, ליל קים) – 4:25
"Dirrty" (עריכת הווידאו) (עם רדמן) (כריסטינה אגילרה, רוק ווילדר, רדמן, ב.
"Fighter" (כריסטינה אגילרה, סקוט סטורצ', אי.
"The Voice Within" רק בעריכת בריטניה ויפן (עריכת הווידאו) (כריסטינה אגילרה, גלן באלאד) – 4:24
"Ain't No Other Man" (אגילרה, צ'ארלס רואן, כריס אי.
מרטין, הרולד ביטי, קרה דיוגארדי) – 3:48
"Candyman" (מיקס של הסינגל) (כריסטינה אגילרה, לינדה פרי) – 3:14
"Hurt" (כריסטינה אגילרה, לינדה פרי, מארק רונסון) – 4:03
"Genie 2.0" (דייוויד פרנק, סטיב קיפנר, פאמלה שיין, לינדה פרי) – 4:15
"Keeps Gettin' Better" (כריסטינה אגילרה, לינדה פרי) – 3:04
"Dynamite" (כריסטינה אגילרה, לינדה פרי) – 3:09
Keep Your Head Down הוא האלבום הקוריאני החמישי של להקת הבנים TVXQ.
האלבום יצא במהדורה מיוחדת בתאריך ה-5 בינואר 2011, ומאוחר יותר גם במהדורה רגילה ב-12 בינואר 2011.
זהו האלבום הראשון שיצא עם ההרכב החדש של הלהקה - הכולל שניים מן החברים הוותיקים: יונהו וצ'אנגמין.
זאת לאחר שבשנת 2010 פרשו שלושה מחבריה והקימו את JYJ.
믿기 싫은 이야기 ("סיפור שאני לא רוצה להאמין בו")
CRAZY (עם ג'יי מהלהקה Trax)
고백 ("התוודות") (סולו של צ'אנגמין)
Journey (עם סו-היון מהלהקה SNSD) (שיר בונוס)
המהדורה המיוחדת מגיעה ללא שיר הבונוס "Journey".
המהדורה כוללת כריכה קשה ואלבום תמונות עם 100 עמודים.
Katy Hudson (בעברית: "קייטי הדסון") הוא אלבום אולפן של הזמרת האמריקאית קייטי פרי בו הופיעה תחת שם לידתה, קייטי הדסון.
האלבום יצא לאור ב-23 באוקטובר 2001, כאלבום מוזיקה נוצרית שהוקלט על ידי חברת ההקלטות Red Hill.
Keep Ya Head Up הוא סינגל של הראפר האמריקאי טופאק שאקור, והוא אחד השירים המצליחים והידועים ביותר שלו.
השיר יצא בסוף שנת 1993 ואתר About דירג אותו במקום ה-11 במצעד "100 שירי הראפ הגדולים ביותר בכל הזמנים", כשהשיר היחידי של שאקור שהקדים אותו במצעד זה הוא Dear Mama שהגיע למקום ה-4 במצעד.
השיר יצא לאור לראשונה בשנת 1993 בתור הסינגל השלישי מתוך אלבום הסטודיו השני של שאקור, Strictly 4 My N.I.G.G.A.Z..
לאחר מכן הופיע השיר באלבום הלהיטים הגדולים של שאקור, Greatest Hits בשנת 1998, ושוחרר לו שיר "המשך" מתוך האלבום Still I Rise שיצא לאחר מותו, בשם Baby Don't Cry (Keep Ya Head Up II).
בשיר, שהגיע בשיאו למקום ה-2 במצעד שירי הראפ של הבילבורד ולמקום ה-12 במצעד הבילבורד הוט 100, משתתף דייב הוליסטר.
ההפניה היא אל לטאשה הארלינס, נערה שחורה שנהרגה על ידי מוכר בחנות קוריאני בן 51, כשמספר מקורות העידו כי רציחתה תרמה למהומות לוס אנג'לס (1992).
בקליפ מופיע שאקור במרכז מעגל מוקף אנשים בזמן שהוא שר, ובמספר סצנות גם מחזיק ילד קטן.
Keep Calm and Carry On (מאנגלית: הישארו רגועים והמשיכו הלאה) היא כרזה שהופקה על ידי ממשלת בריטניה בשנת 1939, מספר חודשים לפני פרוץ מלחמת העולם השנייה, במטרה להעלות את המורל בקרב הציבור הבריטי, בעת החששות מפני תקיפות אוויריות כבדות על הערים הגדולות בבריטניה.
הכרזה הופצה באופן מצומצם ולא הוצגה בציבור, לכן לא הייתה מוכרת לרבים.
היא נתגלתה מחדש בשנת 2000, הודפסה על ידי מספר חברות פרטיות ושימשה בתור פריט קישוט למוצרים שונים.
בעבר נטען כי ישנן רק שתי דוגמאות של הכרזה ששרדו מחוץ לארכיוני הממשלה הבריטית, אולם בתוכנית "מופע העתיקות" בשנת 2012 הוצגו 20 מקורות.
הכרזה הופקה בתחילה על ידי משרד המידע של ממשלת בריטניה, בראשית מלחמת העולם השנייה.
היא נועדה להפצה במטרה לחזק את המורל לקראת הלחימה, אשר צפויה הייתה לגבות אסונות כגון הפצצות כבדות על ערים מרכזיות בבריטניה תוך שימוש בגז רעיל.
מעל ל-2,500,000 עותקים הודפסו, אולם הכרזה הופצה באופן מצומצם ומעולם לא נראתה בציבור.
הכרזה היא השלישית בסדרה של שלוש.
השתיים הקודמות, "החירות בסכנה, הגנו עליה בכל הכוח" (Freedom Is In Peril.
Defend It With All Your Might) ו"האומץ, העליזות והנחישות שלכם יביאו לנו ניצחון" (Your Courage, Your Cheerfulness, Your Resolution Will Bring Us Victory) הונפקו ונעשה בהן שימוש ברחבי בריטניה לצורכי הנעה כאשר המשרד למידע שיער כי האירועים הצפויים בשבוע הראשון למלחמה יביאו להידרדרות במורל האוכלוסייה.
תכנון הכרזה החל באפריל 1939. עד לחודש יוני הוכנו עיצובים ובאוגוסט 1939 החל ייצור הכרזות.
הן היו מוכנות להיתלות תוך 24 שעות מרגע פתיחת הלחימה.
הכרזות נועדו להיות מזוהות עם המשרד למידע ולשלב סמלים מוכרים וייחודיים יחד עם הודעה ממלך בריטניה לנתיניו.
בכותרת הכרזה הוצב סמליל כתר ה"טיודור" (סמל שהיה בשימוש נרחב בידי רשויות השלטון הבריטי).
הסיסמאות הומצאו על ידי פקידי ציבור, ביניהם מר ווטרפילד, אשר הגה את "האומץ" בתור "קריאה לקרב מלכדת, אשר תפיק את המרב בכל אחד מאיתנו ותציב אותנו בעמדת מתקפה באחת".
כרזות אלו במיוחד עוצבו כ"הצהרה בגין חובת הפרט" וללא איורים.
כרזת "האומץ" התפרסמה בעיקר במהלך המלחמה בשל כך שהייתה הראשונה מבין כרזות המשרד למידע.
אולם, למרות מסע הפרסום שהוחל ואף-על-פי ש-800,000 מבין כרזות "החירות בסכנה" ו"האומץ" הופצו, רבים טענו כי לא ראו אותן.
אנשים אשר ראו את הכרזות חשבו כי הן מתנשאות ומעוררת מחלוקת.
היסטוריונית העיצוב סוזנה ווקר מחשיבה את מסע הפרסום כ"כישלון מהדהד", ושיקוף של שיפוטם המוטעה של הפקידים הגבוהים לגבי הלך הרוח בעם.
בשלב מאוחר יותר של המלחמה, הופץ עלון עם הודעה מראש הממשלה וכותרתו "להכות את הפולש".
העלון מתחיל במילים "אם פלישה תתרחש..." וממשיך בחיזוקים "עמדו איתנים" ו"המשיכו הלאה".
שני ביטויים אלה אינם מופיעים באותו המשפט, אולם נכתבו במודגש ומזוהים בתור שני "הצו(וים) והחוב(ות)" לעם הבריטי, בעת פלישה.
העלון גם מונה מספר צעדים מעשיים שיש לנקוט בהם.
בשנת 2000, סטיוארט מנלי, בעלים במשותף עם אשתו מארי בבארטר ספרים בע"מ הממוקמת באלנוויק, נורת'מברלנד, אנגליה - מצא בארגז ספרים משומשים שקנה במכירה פומבית כרזה מקורית של "Keep Calm and Carry On".
השניים מיסגרו את הכרזה ותלו אותה בסמוך לקופה הרושמת.
הכרזה משכה התעניינות כה רבה, עד שמנלי החל להפיק ולמכור עותקים ממנה.
חברות אחרות החלו עד מהרה לעצב מגוון מוצרים תוך שימוש בכרזה כנושא מרכזי.
"מה שנראה היה עבור מנלי כמקצת מתמצית הנוסטלגיה הבריטית, הפך לתעשייה בינלאומית.
מארי מנלי הגיבה מאוחר יותר: "לא רציתי להקל בערכה (הנוסטלגי) של הכרזה, אולם עתה כמובן הפכה לטריוויאלית מעבר לכל דמיון".
ב-2012 הוציאו בני הזוג סרט קצר בשם "The Story of Keep Calm and Carry On", המתאר את סיפור הגילוי של הכרזה, ההיסטוריה שלה והמיסחור שלה מאז הגילוי.
היסטוריונית העיצוב סוזנה ווקר טענה כי הכרזה הפכה "לא רק לזיקוק של רגע קריטי בבריטיוּת, אלא גם למסר מעורר השראה ברגעי משבר, מהעבר אל ההווה".
לצד זאת היא מצביעה על חשיבות הנסיבות בהקשר למסר זה, לאור הכישלון היחסי של הקמפיין שעבורו נוצרה הכרזה במקור.
ב-2011 פורסם כי חברה בשם "Keep Calm and Carry On" שמקורה בבריטניה, הצליחה לרשום את הסלוגן כסימן רשום באיחוד האירופי, לאחר שלא הצליחה לעשות זאת בבריטניה.
הדבר עורר מחלוקת בשל השימוש הרחב הקודם בסלוגן בקרב הציבור, וביקורת על ניכוסו בידי חברה פרטית אחת.
שירות הסימון המסחרי הבריטי הגיש תביעה לביטול הסימן המסחרי מסיבות אלו.
כיום מנסה החברה לרשום את הסימן הרשום של הסלוגן גם בארצות הברית ובקנדה.
עם עליית הפופולריות של הכרזה, נוצרו פרודיות וממים רבים המשתמשים בה.
הפרודיות כוללות עיצוב דומה עם גרסאות שונות של מסרים, במגוון תחומים, מפוליטיקה ועד תרבות פופולרית.
ב-2012 יצאה להקת הפופ-רוק הבריטית מקפליי לסיבוב הופעות שנקרא "The Keep Calm and Play Louder Tour", שלווה בפוסטר בעל עיצוב דומה לכרזה.
בקריפטוגרפיה, Keeloq הוא צופן בלוקים קנייני מבוסס חומרה המשתמש באוגר זיזה ממושב לא-ליניארי.
פותח על ידי Frederick Bruwer ו-Willem Smit מחברת Nanoteq עם Gideon Kuhn מאוניברסיטת פרטוריה דרום אפריקה, נמכר ב-1995 לחברת Microchip ונרשם כפטנט בארצות הברית ב-1996.
הצופן נמצא בשימוש במערכות בקרת נעילה מרחוק (ללא מפתח), חלק מטכנולוגיית hopping code (קוד מדלג למניעת שידור חוזר) בהתקנים כמו NTQ, HCS ו-PIC.
הצופן היה ובגלל תאימות לאחור עדיין נמצא בשימוש נפוץ בתעשיית הרכב כחלק ממנגנון נעילה אלקטרוני של הרכב, ביניהם קרייזלר, טויוטה, וולוו ועוד רבים.
טרנסקודר טיפוסי כמו זה המופיע בתמונה משמאל פועל על עיקרון הנקרא קוד מקפץ או קוד מדלג המשתנה בכל הפעלה של המכשיר כמו סיסמה חד-פעמית.
כדי למנוע מהגנב מלהקליט את האות המשודר על ידי השלט ושימוש חוזר בו לאחר מכן, המקודד משדר קוד שחרור נעילה מוצפן ואז משנה את הקוד להעפלה הבאה ומסתנכרן עם מנגנון הנעילה של הרכב בצורה בטוחה.
מקודד Keeloq משתמש במפתח הצפנה הצרוב בתוך השבב עם צופן Keeloq כדי לפענח את הבלוק המשודר המכיל את קוד השחרור הטרי.
הקוד משולב ב-XOR עם וקטור אתחול באורך 32 סיביות המופק מגרעין אקראי או מקוד קבוע שניתן לשינוי חיצוני בזמן "הלמידה" של המכשיר.
ב-1996 הוסיפה חברת Microchip טרנסקודר משודרג הנקרא HCS410 KEELOQ שכולל מספר שיפורים ביניהם שידור ארוך יותר של 67 סיביות וגרעין התחלתי באורך 60 סיביות ו-CRC.
כמו כן כל המידע הסודי נצרב בשבב EEPROM באופן כזה שלא ניתן לקריאה חיצונית.
שבב יותר חדש המכיל גם את KeeLoq לצורך תאימות עם מערכות ישנות הוא PIC12 ו-PIC16 בטכנולוגיית זיכרון הבזק.
Keeloq הוא צופן בלוקים איטרטיבי במבנה רשת פייסטל בלתי מאוזנת, בסגנון ייחודי המיישם מוטיבים מצופן זרם.
הפונקציה הפנימית מפיקה סיבית אחת בכל סבב וכתוצאה מכך רק סיבית אחת של המצב הפנימי מתעדכנת בסבב אחד.
באופן אחר אפשר לראות בפונקציה הפנימית כאוגר זיזה ממושב אי-ליניארי (בקיצור NLFSR) שבו הסיבית החדשה מחושבת בכל פעימה על ידי פונקציה בוליאנית אי-ליניארית המחוברת ב-XOR עם סיבית אחת מהמפתח.
הצופן מקבל מפתח הצפנה באורך 64 סיביות ומצפין איתו בלוק טקסט גלוי באורך 32 סיביות ב-528 מהלכים.
ההצפנה היא מחזורית עם מחזוריות באורך של 64 סיביות.
היות ש-528 אינו מתחלק ב-64 למעשה המחזוריות נקטעת ב-16 הסבבים האחרונים.
הסיבה לבחירה זו היא כדי לסכל התקפה אלגברית.
הוכח ששיטה זו אינה מועילה לגמרי ויש דרכים ליישם התקפה אלגברית בשילוב עם התקפת גלישה נגד Keeloq.
כל סיבית מפתח נפקדת בדיוק שמונה פעמים למעט 16 הסיביות הראשונות שבהן הצופן משתמש 9 פעמים.
המשמעות היא שאחת ל-64 סבבים משתמשים באותה סיבית מפתח.
במילים אחרות בסבבים תכולת אוגר המפתח זהה.
הצופן מכיל שני אוגרים ממושבים, האחד אוגר טקסט באורך 32 סיביות לתוכו נטען הטקסט המיועד להצפנה והשני אוגר מפתח באורך 64 סיביות שתפקידו להפיק סיביות להצפנת הטקסט בכל פעימה.
אוגר המפתח מבצע הזזה מעגלית סיבית אחת בכל פעימה והסיבית נלקחת לפונקציית המשוב.
תהי NLF פונקציה בוליאנית אי-ליניארית המקבלת חמישה משתנים בגודל סיבית אחת ומחזירה סיבית אחת (מפורטת בהמשך).
עדכון סיבית המשוב הבאה הוא חיבור XOR של תוצאת ה-NLF עם שתי הסיביות: ו- מתוך אוגר הטקסט וסיבית ההצפנה הבאה מתוך אוגר המפתח.
יהיו תיאור המצב הפנימי של אוגר הטקסט במחזור כאשר וכן מצב אוגר המפתח במחזור כאשר אז המהלכים הבאים מתרחשים בכל פעימה:
הזזה ועדכון סיבית המשוב הבאה: .
הזזה מעגלית של המפתח: .
להצפנה תחילה טוענים את 64 סיביות מפתח ההצפנה לתוך אוגר המפתח כאשר בהעתקה ישירה סיבית אחר סיבית.
בלוק הטקסט הגלוי המיועד להצפנה כאשר מועתק לתוך האוגר ואז הטקסט המוצפן הוא כאשר .בניסוח אחר הטקסט המוצפן הוא תכולת אוגר הטקסט לאחר 528 פעימות בהן מבוצעים המהלכים המתוארים.
לפענוח טוענים את אוגר המפתח באותה דרך בדיוק.
פעולת הפענוח היא הפעולה ההפוכה של ההצפנה.
הזזה ועדכון הסיבית הבאה: .
הזזה מעגלית של אוגר המפתח: .
הטקסט המוצפן והטקסט המפוענח מחושבים בדרך דומה לאחר 528 פעימות.
פונקציית המשוב או פונקציית העדכון השוכנת בלב האלגוריתם היא פונקציה בוליאנית אי-ליניארית ממעלה 3 בעלת צורה אלגברית נורמלית (ANF) המקבלת חמישה משתנים (סיביות) ומחזירה סיבית אחת:
הביטוי פירושו כפל מודולו 2 של עם או בסימון מתמטי: , הסימן נקרא (וגם).
בחומרה אפשר ליישם פונקציה זו באמצעות מרבב.
דרך אחרת להציג אותה היא הפונקציה האי-ליניארית בבסיס הקסדצימלי.
הכוונה היא שפלט הפונקציה הוא הסיבית ה- של הקבוע ההקסדצימלי בכתיבה בינארית (מצד ימין כשהספירה מתחילה מאפס), כאשר .
לדוגמה כי והסיבית ה-14 של היא 1.
דרך אחרת לתאר את פונקציית המשוב.
אם נסמן את הסיבית הראשונה (LSB) של אוגר הטקסט בסוף סבב ה- כ-, כאשר המצב הראשוני לפני תחילת פעולת הצופן נקרא סבב אפס.
בסיום הסבב ה-528 הסיבית הראשונה נקראת , יתרת סיביות אוגר הטקסט מסומנות , כשהסיבית היא המשמעותית ביותר (MSB).
אם כן, הנוסחה הבאה נותנת את סיבית המשוב הבאה של אוגר הטקסט:
לטענת המפתחים צופן KeeLoq אמור לספק ביטחון ברמה של DES.
ב-2007 אנדריי בוגדנוב השתמש בהתקפת גלישה (slide attack) וקירוב ליניארי נגד keeLoq כדי לשבור את הצופן בסיבוכיות של הצפנות ו- בלוקים גלויים.
Nicolas Courtois השתמש בטכניקת גלישה דומה בהתקפה אלגברית נגד גרסה מלאה במלוא הסבבים של הצופן בסיבוכיות של הצפנות עם בלוקים גלויים.
שתי ההתקפות הללו אינן מעשיות ולא מהוות איום של ממש נגד הצופן בצורה בה הוא נמצא בשימוש כי מעשית לא ברור איך אפשר להשיג כמות כזו של טקסטים (שידורים) הדרושה להתקפה.
בכל אופן הוכח שביטחונו אינו משתווה לזה של DES ולכן לא מומלץ להשתמש בו להצפנה כללית.
בכל הגרסאות של המכשירים שעשו שימוש בצופן, הוגבל מפתח ההצפנה (חלק מסיביות המפתח אופסו בכוונה) מה שגורם לכך שדווקא התקפת כוח גס נחשבת יעילה.
ב-2007 קבוצת חוקרים מהטכניון, האוניברסיטה העברית ואוניברסיטת לוון בראשות אלי ביהם, אור דונקלמן ו- Bart Preneel הצליחו בתקיפת היפגשות באמצע נגד KeeLoq בהסתמך על פרטים של האלגוריתם שדלפו לרשת ב-2006. ההתקפה שלהם היא התקפת גלוי-ידוע בשילוב התקפת הגלישה עם בלוקים ידועים בסיבוכיות של הצפנות והיא כמעט מעשית.
ביישום ההתקפה בפועל צריך להאזין במשך 65 דקות לתקשורת עם השבב כדי להשיג את המידע הדרוש לצורך ההתקפה ובין 7.8 ל-3.4 ימים כדי לבצע את ההתקפה על מעבד 64 ביט.
הגרסה שעושה שימוש בגרעין באורך 60 סיביות ניתנת לשבירה בתוך כ-100 ימים בכוח גס מקבילי על שבב ייעודי אך רוב המימושים המעשיים של הצופן בשבבים הישנים משתמשים בגרעין קצר.
ב-2008 הצליחו חוקרים מאוניברסיטת רוהר בוכום לשבור את הצופן לחלוטין בהתקפת ערוץ צדדי שהיא סוג של התקפת צריכה דיפרנציאלית.
ההתקפה שלהם מצליחה נגד כל המימושים של הצופן בין היתר כחלק מטכנולוגיית RFID.
הרעיון הוא מדידת צריכת החשמל של המכשיר בזמן השימוש בצופן ועם מידע זה חילוץ "מפתח יצרן" שהוא מפתח סודי המוטמע בשבב איתו משתמשים ליצירת מפתחות אחרים.
ההשלכות של התקפה זו הרסניות במיוחד כי על ידי ציתות לשני שידורים בלבד ממרחק של כמאה מטר המתקיף יכול לשכפל כל התקן לגיטימי שבו מוטמע מפתח יצרן זהה.
הקוד המדלג אינו משתמש בערכים אקראיים חד פעמיים בכל שידור לכן מעצם טבעו חשוף להתקפת שידור חוזר.
לא ניתן להוסיף חותם זמן כיוון שיש חשש לאי תאימות בין השעונים.
לכן אם גנב מצליח לשבש את השידור בזמן פעולת השלט וליירט את התשדורת יעלה בידו להשיג קוד שחרור נעילה טרי שטרם נעשה בו שימוש ולכן ייתכן שיהיה ניתן להשתמש בו מאוחר יותר כדי לפתוח את הרכב.
הסיבה היא כי אם המשתמש לחץ על הכפתור בשלט מחוץ לטווח הקליטה שלו פחות מ-16 פעמים הטרנסקודר לא יאבד סינכרון כל עוד המונה טרי (שלא התקבל קודם לכן).
למעשה, ב-2015 פרסם האקר בשם Samy Kamkar ב-DEF CON 23 תיאור של מכשיר פשוט בגודל ארנק שאיתו אפשר לגנוב קוד שחרור נעילה של דלת רכב, מוסך, חניון או כל דלת אלקטרונית המבוקרת עם שבב דומה.
הרעיון הוא שהמכשיר משדר קוד שיבוש בזמן שבעלי השלט מנסים להפעיל אותו, באותו זמן המכשיר גם מקליט את השידור.
בעקבות הניסיון הראשון שנכשל עקב השיבוש בעלי השלט מנסים שוב.
לאחר שני ניסיונות מתקבלים אצל הגנב שני קודי שחרור כאשר הקוד ראשון משודר לרכב בדיוק בזמן שבעלי השלט מנסים בפעם שנייה (היות שהקוד הקודם עדיין תקף השחרור מתבצע בהצלחה בעוד שלמעשה בעקבות הכישלון הראשון המכשיר ייצר קוד חדש שטרם השתמשו בו).
התוצאה היא שהקוד השני יכול לשמש את הגנב מאוחר יותר.
ההתקפה המתוארת אינה מכוונת נגד הצופן עצמו אלא רק על אופן השימוש בו.
Kawei K1 הוא טנדר, בתצורת טנדר עם קבינה כפולה מתוצרת יצרנית הרכב הסינית Kawei Auto אשר מיוצר משנת 2014 במפעל בדאן-יאנג.
דגם ה-K1 נבנה על בסיס דגם הטנדר של פורד מסדרת פורד סדרה F מסוג "Ford F-150" (דור 12).
מנוע בנזין - 4 צילינדרים
מנוע דיזל - 6 צילינדרים
"Keep It Together" (בעברית: "תִּתְאַפֵּס עַל עַצְמְךָ") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן הרביעי שלה, Like a Prayer.
השיר יצא לאור ב-30 בינואר 1990, כסינגל השישי והאחרון מתוך האלבום, על ידי חברות התקליטים האחים וורנר ומאבריק רקורדס.
השיר הגיע למקום הראשון במצעד הסינגלים האוסטרלי, והשמיני במצעד הבילבורד הוט 100.
את השיר שרה מדונה במהלך סיבוב ההופעות השני שלה, "Blond Ambition World Tour".
השיר הוא שיר בסגנון הפופ, המשלב בתוכו גם את סגנון הפאנק.
השיר נכלל בספיישל, Madonna Live!
– Blond Ambition World Tour, ששודר ב-HBO ובסרט התיעודי שלה משנת 1991, "במיטה עם מדונה".
בנוסף לכך, יצא השיר בפורמט של מקסי-סינגל, תקליט 7 אינץ', תקליט 12 אינץ', תקליטור וקלטת שמע.
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)זהב500,000
Kemama (בעברית: טוב אמא) הוא שיר באנגלית, שנכתב והולחן על ידי אוסמה ורסה אטיל, בני כריסטו, צ'ארלס ספרונג ורודי ריי ובוצע על ידי בני כריסטו.
השיר ייצג את צ'כיה באירוויזיון 2020 ברוטרדם, הולנד, לאחר שנבחר במסגרת הגמר הלאומי הצ'כי, ESCZ 2020, שנערך בפראג ב-3 בפברואר 2020.
Kelsea (בעברית: קלסי) הוא אלבום האולפן השלישי של הזמרת-יוצרת האמריקאית קלסי בלריני.
האלבום יצא לאור ב-20 במרץ 2020, על ידי חברת התקליטים בלאק ריבר אנטרטיינמנט.
בלריני הודיעה באמצעות עמוד האינסטגרם שלה כי ביולי 2019, אלבומה השלישי הושלם.
ב-20 בינואר 2020, נחשף שמו של האלבום ותאריך צאתו.
רשימת הרצועות של האלבום נחשפה ב-27 בפברואר 2020.
אזורתאריך יציאהפורמטחברת תקליטיםמקורכלל העולם20 במרץ 2020הזרמת מוזיקה • הורדה דיגיטלית • תקליט • תקליטורבלאק ריבר
Kdenlive (הגייה: קֶיְידֶנְלַיְיב; ראשי תיבות של KDE Non-Linear Video Editor, בעברית: עורך הווידאו הא־לינארי של KDE) היא תוכנה חופשית לעריכת וידאו שמבוססת על MLT Framework, KDE ועל Qt.
המיזם נוצר בשנת 2002 על ידי ג'ייסון ווד, וכעת מפותח על ידי צוות קטן של מפתחים.
Kdenlive הפכה חלק ממיזם KDE באופן רשמי החל מגרסה 15.04.0.
חבילות Kdenlive זמינות להורדה עבור לינוקס, FreeBSD, ו־Microsoft Windows, וקוד המקור זמין בכפוף לתנאי גרסה 2 ומעלה של הרישיון הציבורי הכללי של GNU.
המיזם הוקם על ידי ג'ייסון ווד בשנת 2002. הקוד של Kdenlive שוכתב כמעט לחלוטין במסגרת הסבת התוכנה ל־KDE 4. ההסבה הסתיימה עם גרסה 0.7 של Kdenlive, שיצאה לאור ב־12 באוקטובר 2008. גרסה 0.9.10 של Kdenlive שיצאה לאור ב־1 באוקטובר 2014 הייתה הגרסה האחרונה כחלק מ־KDE 4.
התכנון ותחילת ההצטרפות של Kdenlive למיזם KDE ולתשתיות שלו החל ב־2014. ההסבה ל־KDE Frameworks 5 הסתיימה עם שחרור גרסה 2015.04.0 כחלק מ־KDE Applications 5. המעבר ל־KDE נמשך.
בתחילת 2017, צוות הפיתוח החל לעבוד על ארגון קוד התוכנה מחדש, וגרסת הביתא הראשונה פורסמה ביוני 2017. בדצמבר 2017, צוות הפיתוח התמקד בעיקר בארגון קוד התוכנה מחדש עם פרסום גרסת הביתא הראשונה.
לפי התכנון המקורי של הצוות, השקת הגרסה עם הקוד המאורגן מחדש תוכננה להיות באוגוסט 2018, כחלק מגרסה 18.08 של KDE Applications.
אולם, בסופו של דבר, הגרסה עם הקוד המאורגן מחדש הושקה ב־22 באפריל 2019, כחלק מגרסה 19.04 של KDE Applications.
Kdenlive תומכת בכל הפורמטים שנתמכים על ידי FFmpeg או libav (למשל QuickTime, AVI, WMV, MPEG, FLV וכו'), וגם תומכת ביחסי הגובה־רוחב "4:3" ו־"16:9" עבור PAL וגם NTSC ומגוון תקני HD, ביניהם HDV וגם AVCHD.
ניתן לייצא את קטעי הווידאו גם להתקני DV או לצרוב אותם על תקליטור DVD עם תפריט פשוט והפרקים.
ב־Kdenlive ניתן להוסיף רצועות וידאו וקול ללא הגבלה.
עורך כותרות מובנה וכלים ליצירה, הזזה, חיתוך ומחיקה של קטעי וידאו, שמע, טקסט ותמונות.